# Bilag 7 Pris og betalingsbestemmelser

 **Avtalens punkt 5.1 Partnerens ansvar for sine ytelser**

Partneren skal sikre at standardprogramvare tilbys under lisensbetingelser med disposisjonsrett som er dekkende for de krav Oppdragsgiver i bilag 1 har stilt til leveransen og dennes bruksområde, og denne avtalens bestemmelser om disposisjonsrett. Dersom det er avvik mellom lisensbetingelsenes bestemmelser om disposisjonsrett og denne avtalens bestemmelser om disposisjonsrett, skal Partneren tydelig beskrive disse avvikene her.

**Avtalens punkt 5.4 Samarbeid med tredjepart**

Eventuelt vederlag for bistand i henhold til avtalens punkt 5.4 skal være inkludert i vederlaget i henhold til avtalens punkt 8.1 og spesifiseringen nedenfor.

**Avtalens punkt 8.1 Vederlag**

Partnerskapsavtalen er en fastpriskontrakt. Dette innebærer at alle kostnader knyttet til utviklingsfasene (fase 1 – 3, jfr. konkurransegrunnlagets pkt. 2.4) frem til godkjent løsning foreligger skal inngå i fastprisen.

Fastprisen og nærmere betingelser for det vederlaget Oppdragsgiver skal betale for Partnerens ytelser skal fremkomme her. Partneren må oppgi en totalpris for oppdraget. Med «oppdraget» menes fase 1 til og med 3 i partnerskapet. Partneren må synliggjøre hvordan totalprisen er bygget opp ved å spesifisere de ulike elementene prisen består av.

Totalprisen må inkludere alle kostnader knyttet til gjennomføringen av partnerskapet.

Partneren skal etter endt utviklingsfase prissette opsjonene for kjøp av løsningen. Denne prisen skal ikke være inkludert i totalprisen ettersom Oppdragsgiver har en ensidig rett til å kjøpe løsningen etter endt Partnerskap.

Reisetid og utlegg, herunder reise- og diettkostnader, dekkes ikke.

Alle oppgitte priser skal være eksklusive merverdiavgift og i norske kroner, men inklusive alle andre kostnader som for eksempel miljøgebyr, returkostnader, emballasje, anbrekk (ompakking), bompenger, skatter, avgifter, transport egne servicebiler, service, leverings- og faktureringsomkostninger m.v.

Kostnader knyttet til eventuelle forbehold skal oppgis.

**Vederlag for utvikling (fase 1 – 3, jfr. konkurransegrunnlagets pkt. 2.4)**

(Beløpet settes inn her etter at kontrakt(-ene) er tildelt.) Innovasjonspartnerskapet – Bilag 7 til partnerskapsavtalen: Pris- og betalingsbestemmelser

**Betalingsplan for utviklingsfasene (fase 1 – 3, jfr. konkurransegrunnlagets pkt. 2.4)**

Partneren vil motta vederlag underveis i Partnerskapet basert på følgende plan:

|  |  |  |
| --- | --- | --- |
| Fase | Beskrivelse av oppnåelse (milepæl) | Prosent av totalt vederlag |
| - | Kontraktsinngåelse |  |
| 1 | Ferdigstilt utviklingsfase og godkjennelse av den enkelte delleveranse i henhold til avtalte mål | 33,3 % |
| 2 | Ferdig utarbeidet, testet og godkjent endelig prototype | 33,3 % |
| 3 | Produksjon og godkjent testing av prøveserie | 33,3 % |
| Totalt | - | 100% |

Ved delvis oppnåelse av den enkelte fase vil utbetalt vederlag kunne reduseres forholdsmessig.

**Vederlag for kjøpsopsjon (fase 4, jfr konkurransegrunnlagets pkt. 2.4)**

Vederlaget for kjøpsopsjonen og prismodell for kjøp fastsettes etter at utvikling av løsningen er sluttført og det foreligger en godkjent og implementeringsklar løsning.

Utgangspunkt for avtalen om pris og betingelser for opsjonene vil være dokumenterte utviklingskostnader minus utbetalt vederlag for utvikling, samt kostnader for implementering, drift, vedlikehold av den valgte løsningen og en gevinstmargin for leverandøren. Gevinstmarginen vil bli fastsatt ved hjelp av referanseprosjekter hos oppdragsgiver, og skal være representativ for den aktuelle bransjen.

I forhandlingene om endelig pris og betingelser vil man videre ta utgangspunkt i det dokumenterte markedsprisnivået når det gjelder enhetspriser, for eksempel timepriser, så langt slike enhetspriser kan komme til anvendelse. Dersom enhetspriser ikke kommer til anvendelse, vil man ta utgangspunkt i det dokumenterte markedsprisnivået knyttet til sammenliknbare leveranser.

**Avtalens punkt 8.2 Fakturering**

Leverandøren skal levere elektronisk faktura til Kristiansand kommune på Elektronisk handels-format (EHF), fastsatt av Kommunal- og moderniseringsdepartementet. Nærmere beskrivelse av formatet finnes her: <http://anskaffelser.no/e-handel/faktura>.

For å kunne levere EHF-faktura til Kristiansand kommune, må leverandøren inngå avtale med et Aksesspunkt. Nærmere beskrivelse av hvordan komme i gang finnes her:

http://anskaffelser.no/e-handel/faktura/slik-kommer-du-i-gang

Fakturaer som ikke er fylt ut rett i henhold til EHF-fakturaer ansees som ikke mottatt. Betalingsfrist løper først fra den dato korrekt faktura er mottatt.

Faktura som har feil eller mangler vil ikke bli betalt, men tilbakemeldt som feil. Leverandør må i slike tilfeller sende ny og korrekt faktura med ny fakturadato og tilsvarende ny forfallsdato. Kreditnota skal i slike tilfeller ikke utstedes/sendes til oppdragsgiver.

**Avtalens punkt 12.6 Partners merarbeid og andre merutgifter som følge av uforutsette hendelser som ikke skyldes Partner**

Partners merarbeid og merutgifter som følge av forsinkelser som skyldes Oppdragsgiver, eller uforutsette hendelser som ikke skyldes Partner vil dekkes i nærmere avtale med Oppdragsgiver.